E SAILA:  INTERPELAZIOAK, MOZIOAK ETA
          ADIERAZPEN POLITIKOAK
11-25/DEC-00049. Adierazpen instituzionala, zeinaren bidez Nafarroako Parlamentuak Sudango herritar zibilen aurkako indarkeria eta giza eskubideen urraketa larriak irmoki gaitzesten baititu
Eledunen Batzarrak onetsi du
Nafarroako Parlamentuko Eledunen Batzarrak, 2025eko azaroaren 17an egindako bilkuran, honako adierazpen hau onetsi zuen:
“1. Sudango herritar zibilen aurkako indarkeria eta giza eskubideen urraketa larriak irmoki gaitzestea.
2. Elkartasuna adieraztea Sudango herriari eta, bereziki, emakumeei eta haurrei, haiek ari baitira gatazkaren ondorio suntsitzaileenak jasaten.
3. Nazioarteko komunitateari eta, bereziki, Nazio Batuei, Afrikako Batasunari eta Europar Batasunari eskatzea beren ahalegin diplomatikoa eta humanitarioa areagotu ditezatela berehalako su-etena lortzeko, laguntza humanitarioa modu seguruan eta murrizketarik gabe eskuratzeko aukera bermatzeko eta egindako krimenengatik kontuak ematea sustatzeko.
4. Erakunde humanitarioek, lankidetzakoek eta giza-eskubideen defentsarakoek egindako lana aitortzea eta eskertzea; izan ere, zailtasun handiak izan arren, han bertan laguntza ematen jarraitzen dute”.
Iruñean, 2025eko azaroaren 17an

